Það þykja tíðindi til næstu bæja þegar Íslendingum er boðið til Harvard , fréttin hér að neðan birtist í Fréttablaðinu 29. júní 2015 . Þórlaug Ágústsdóttir , kafteinn Pírata í Reykjavík , er á leiðinni til Banda - ríkjanna um mánaðamótin til að taka þátt í vinnustofu á vegum stofnunar - innar Berkman Center for Internet and Society . Stofnunin er hluti af hinum víðfræga Harvard-háskóla . „ Vinnustofan snýst um ofbeldi gegn konum á netinu . Það verður farið yfir rannsóknir á sviðinu og lagalegu hlið - ina . Málið verður tekið frá A til Ö. Lög - gæslu og forvarnarsjónarmið verða skoðuð sem og samræðugreining , “ segir Þórlaug . „ Einnig skoðum við hvernig hugbún - að og tækni er hægt að setja upp og tækni til að koma í veg fyrir að svartir ofbeldisblettir myndist , “ bætir hún við . Valið er inn á vinnustofuna og taka þar þátt fræðimenn , tækniblaðamenn og aðgerðasinnar sem eiga það sameiginlegt að þekkja vel inn á ofbeldi á internetinu . Þórlaug er í þeirra hópi . „ Ég er búin að vera í dálítinn tíma í aktívistahópi á netinu sem inniheldur fræðimenn og aktívista um mannréttindi og mikið af þessu fólki er að taka á kynbundnu ofbeldi , til dæmis hrelliklámi , “ segir Þórlaug , en hún fékk boð á vinnustof - una vegna baráttu sinnar . Þórlaug er ekki ókunn kynbundnu ofbeldi á netinu en hún knúði fram opinbera afsökun frá samfélagsmiðl - inum Facebook fyrir að hafa ekki tekið niður mynd af Þórlaugu sem var hlað - ið inn á síðu hóps sem kallaðist Karlar eru betri en konur . Yfirskriftin „ konur eru eins og gras , það þarf að slá þær reglulega , “ var á myndinni . Auk baráttu sinnar gegn kynbundu ofbeldi á internetinu er Þórlaug áheyrnarfulltrúi Pírata í mannréttindaráði Reykjavíkurborgar .